# אליעזר ריבלין

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

| יש להשלים ערך זה ערך זה עשוי להיראות מלא ומפורט אך העבודה עליו הופסקה לפני שהושלמה, ועדיין חסר בו תוכן מהותי. הנכם מוזמנים להשלים את החלקים החסרים ולהסיר הודעה זו. ראו פירוט בדף השיחה.

שופט בית המשפט העליון מאז שנת 2000, והמשנה לנשיאת בית המשפט העליון, דורית ביניש, מאז שנת 2006.

## [עריכה] חייו ומשפחתו

אליעזר ריבלין נולד ב- 28 במאי 1942 בירושלים, הוא בן למשפחת ריבלין הירושלמית. בן דודו הוא השופט יוסף ריבלין מבית המשפט השלום בירושלים. אליעזר ריבלין נשוי לחנה, ואב לארבעה ילדים: דפנה, גליה, יאיר ונועה.

## [עריכה] דרכו המקצועית

ריבלין סיים לימודי משפטים באוניברסיטה העברית בירושלים בשנת 1968. לאחר לימודיו, עסק בעריכת דין בבאר שבע, ואף העניק שירותי ייעוץ משפטי לרשויות ציבור. ב-13 בדצמבר 1976 מונה לכהונת שופט בביהמ"ש לתעבורה. כעבור שנתיים, בחודש מאי 1978 מונה לכהונת שופט שלום בביהמ"ש בקרית גת. בשנה זו גם השלים תואר מוסמך במשפטים (LL.M) בהצטיינות באוניברסיטת תל אביב, בתחום דיני הנזיקין. כשופט שלום כיהן ריבלין גם בביהמ"ש השלום בערים אשקלון, אשדוד, דימונה, ובאר שבע. ב-3 בספטמבר 1982 מונה לכהונת שופט בביהמ"ש המחוזי בבאר שבע, תפקיד שבו כיהן 17 שנה. ריבלין קיבל תואר שני מאוניברסיטת טמפל שבפילדלפיה בשנת 1986, עבודת הגמר שלו עסקה בנושא זכויות אדם. בשנת 1993 הוציא את ספרו "תאונת הדרכים – סדרי דין וחישוב הפיצויים", שהפך לאבן דרך בתחום תאונות הדרכים והנזיקין בישראל, ונחשב לאחד משני הספרים החשובים ביותר בתחום (יחד עם ספרו של יצחק אנגלרד). 13 שנה בדיוק לאחר תחילת כהונתו כשופט מחוזי, ב-3 בספטמבר 1995, מונה לסגן נשיא בית המשפט המחוזי בבאר שבע. בשנת 1997 שימש כחוקר אורח בפקולטה היוקרתית למשפטים של אוניברסיטת הארוורד. בשנת 1999 זומן ריבלין לכהן במינוי זמני בבית המשפט העליון. בגיל 58, לאחר שנה בתפקיד זה, ולאחר 24 שנים מאז מונה לראשונה לשופט, ריבלין התמנה במינוי קבע לשופט בבית המשפט העליון. ריבלין שימש כמרצה באוניברסיטת תל אביב בתחום דיני הנזיקין ומשפט חוקתי, ועדיין משמש כמרצה אורח באוניברסיטת בן גוריון בנגב, ובאוניברסיטה העברית. ריבלין חבר במועצה האקדמית של המכון להשתלמות שופטים על שם ד"ר יואל זוסמן.

## [עריכה] גישתו המשפטית ופסיקותיו המפורסמות

## [עריכה] פסקי דין עיקריים

- הלכת אטינגר
- ע"א 8151/98 - שטרנברג נ' צ'צ'יק, פ"ד נו(1), 539. רשלנות רפואית בשל חוסר ברישום מדויק, באופן שגרם "נזק ראייתי".
- ע"א 8483/02 - אלוניאל בע"מ נ' אריאל מקדונלד, פ"ד?. הכרעה בסכסוך בין רשת מקדונלדס לבין שחקן מכבי תל אביב (כדורסל), אריאל מקדולנד. קביעת "הזכות לפרסום" במשפט הישראלי.
- בג"ץ 1993/03 - התנועה למען איכות השלטון נ' ראש הממשלה. פ"ד?. דחיית העתירה לפיטורי השר צחי הנגבי.

## [עריכה] פרסומים

- תאונת הדרכים: סדרי דין וחישוב הפיצויים, 1993.
- תרופת הציווי ותחומי המטרד, 1982 (מבוסס על עבודת הגמר לתואר שני).

מקור: http://he.wikipedia.org../../../%D7%90/%D7%9C/%D7%99/%D7%90%D7%9C%D7%99%D7%A2%D7%96%D7%A8_%D7%A8%D7%99%D7%91%D7%9C%D7%99%D7%9F.html

קטגוריות: ויקיפדיה: ערכים הדורשים השלמה | שופטי בית המשפט העליון | משפחת ריבלין

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש